­**DEPARTAMENT DE DRET CIVIL**

http://centros.uv.es/web/departamentos/D50/valencia/

**ANNEX A LA GUIA DOCENT DE L’ASSIGNATURA**

### DRET CIVIL III

GRUP 4A (DOBLE GRAU ADE-DRET)

**CURS ACADÈMIC 2020-2021**

**Dr. ENRIC BATALLER i RUIZ**

*Professor Ajudant Doctor*

enric.bataller@uv.es

**I. DADES INICIALS I IDENTIFICACIÓ**

|  |  |
| --- | --- |
| **Nom de l’assignatura:** | Dret Civil III |
| **Caràcter:** | Troncal |
| **Titulació:** | Grau en ADE i Dret |
| **Departament:** | Dret Civil |
| **Professor responsable:** | Enric Bataller i Ruiz |

**II. INTRODUCCIÓ A L’ASSIGNATURA**

L’assignatura Dret Civil III té caràcter obligatori i s’imparteix en el tercer curs del grau de Dret al llarg de tot el curs acadèmic (primer i segon semestre) i en els dobles graus de Dret i Ciències Polítiques, ADE i Dret, i Dret i Criminologia. La seua càrrega lectiva és de 7,5 crèdits (187,5 hores de dedicació total de l’estudiant a l’assignatura).

La matèria s’identifica amb el Llibre II (Dels béns, de la propietat i les seues modificacions) i la Disposició preliminar i Títol I (De l’ocupació) del Llibre III (Dels diferents modes d’adquirir la propietat) del Codi Civil, sense perjudici de l’aplicació de distintes lleis especials, entre les quals destaquen la Llei hipotecària i el seu reglament, o les que regulen les anomenades “propietats especials”. Inclou la teoria general del dret real (concepte de dret real, joc de l’autonomia privada en la creació de drets reals, estructura i contingut de la relació jurídic-real, adquisició i extinció dels drets reals, modificació dels drets reals i comunitat de béns); la possessió; la propietat i les propietats especials; els drets limitats de gaudi; els drets reals de garantia; els drets d’adquisició; i el dret immobiliari registral.

Junt amb el dret d’obligacions i contractes —que constitueix matèria pròpia de l’assignatura Dret Civil II, impartida en el segon curs del grau de Dret— conforma el dret civil patrimonial, dins del qual se centra en els problemes relatius a la dominació sobre els béns econòmics.

Cal tenir en compte l’existència d’assignatures optatives que completen la matèria, com ara Garanties del Crèdit o Dret Notarial i Registral.

**III. COMPETÈNCIES GENERALS I ESPECÍFIQUES I RESULTATS DE L’APRENENTATGE**

En l’àmbit de les **competències generals**, l’estudiant haurà de desenvolupar:

* Capacitat per a buscar, localitzar, analitzar i seleccionar correctament les distintes fonts d’informació jurídica (competència núm. 1).
* Capacitat d’anàlisi i síntesi en la comprensió dels textos legals, jurisprudència i doctrina (competència núm. 2).
* Capacitat per a adquirir els sabers adients per a bellugar-se en la societat del coneixement i ser capaç d’utilitzar les TIC de manera adequada per a localitzar, avaluar, utilitzar i comunicar la informació jurídica (competència núm. 3).
* Capacitat d’organització i planificació de l’estudi i investigació (competència núm. 4).
* Capacitat per a comunicar-se correctament de mnaera oral i escrita a l’àmbit jurídic (competència núm. 5).
* Capacitat per a resoldre problemes en un context de conflicte (competència núm. 6).
* Capacitat per a prendre decisions amb arguments jurídics i per desenvolupar un raonament crític (competències núm. 7 i 12).
* Capacitat per a treballar en equip (competències núm. 8 i 9).
* Capacitat per a treballar en un context internacional, valorar la diversitat i adquirir un compromís ètic davant els problemes socials (competències núm. 10, 11 i 13).
* Capacitat per a desenvolupar un aprenentatge autònom, adaptar-se a noves situacions, crear i generar idees, liderar equips de treball, prendre iniciatives, motivar-se amb la qualitat i la innovació i adoptar una actitud sensible envers els problemes que planteja la realitat (competències núm. 14 a 21).

**Competències específiques**:

* Capacitat per a comprendre el caràcter unitari de l’ordenament jurídic i la necessària visió interdisciplinària dels problemes jurídics (competència núm. 3).
* Capacitat per a utilitzar fonts jurídiques (legals, jurisprudencials i doctrinals) (competència núm. 7).
* Capacitat per a llegir i interpretar textos jurídics (competència núm. 8).
* Capacitat per a comunicar-se correctament de manera oral i escrita en l’àmbit jurídic (competència núm. 9).
* Capacitat d’anàlisi dels problemes jurídics i de síntesi en llur plantejament i resolució (competència núm. 10).
* Capacitat d’adquirir una consciència crítica en l’anàlisi de l’ordenament jurídic i de desenvolupar la dialèctica jurídica (competència núm. 11).

**Dret Civil III està orientada a fer que l’estudiant obtinga els següents resultats d’aprenentatge:**

- Conèixer i utilitzar de manera adient la terminologia pròpia dels drets reals.

- Comprendre els conceptes bàsics dels drets reals i del dret registral immobiliari.

- Conèixer en profunditat els aspectes bàsics de la teoria general dels drets reals. En particular, identificar l’existència de la relació jurídic-real, familiaritzant-se amb la seua estructura i contingut, i aprehendre el sistema espanyol d’adquisició dels drets reals.

- Conèixer els aspectes bàsics de cadascuna de les relacions jurídico-reals en particular (des de la propietat fins als drets reals sobre cosa aliena) i de la situació jurídica de la possessió, rellevant en quant genera una aparença de titularitat jurídico-real i constitueix un pressupòsit de l’exercici de drets reals.

- Conèixer l’estructura, funcionament i regles bàsiques del Registre de la Propietat.

**IV. DESCRIPCIÓ DE CONTINGUTS I PLANIFICACIÓ TEMPORAL**

**PRIMER QUADRIMESTRE**

|  |  |  |
| --- | --- | --- |
|  | TEMA | Setmana |
|  | **1. EL DRET REAL**  **I. el dret de coses. ii. el dret real: concepte i caràcters.** 1. Distinció entre dret real i dret de crèdit. 2. Definició del dret real. 3. Figures intermèdies. **iii. classes de drets reals.** 1. Classificacions doctrinals. 2. Supòsits dubtosos. 3. Drets reals reconeguts a l’ordenament jurídic espanyol. **iv. tipicitat i atipicitat dels drets reals: el joc de l’autonomia de la voluntat en la creació dels drets reals.** | 1,2 (PS) |
|  | **2. LA DINÀMICA DELS DRETS REALS (I).**  **L’ADQUISICIÓ I TRANSMISSIÓ DELS DRETS REALS**  **i. sistemes d’adquisició dels drets reals. ii els modes d’adquirir i transmetre el domini i la resta de drets reals al codi civil. anàlisi de l’article 609 cc. iii modes originaris d’adquisició: l’ocupació.** 1. Concepte i requeriments de l’ocupació. 2. Objecte. Requeriments de l’objecte i béns exclosos de l’ocupació. 3. Especial referència a l’ocupació d’animals. 4. La troballa. 5. El tresor ocult. **iv. l’adquisició derivativa: la teoria del títol i el mode.** 1. Característiques del sistema transmissiu espanyol: la teoria del títol i el mode. 2. El títol. 3. El mode. Les formes de tradició. 4. Inscripció i tradició. 5. Les adquisicions *a non domino.* | 2,3 (PS) |
|  | **3. LA DINÀMICA DELS DRETS REALS (II).**  **LA MODIFICACIÓ I EXTINCIÓ DELS DRETS REALS.**  **i. la modificació dels drets reals. l’accessió.** 1. Concepte d’accessió. Accessió discreta i accessió continua. 2. L’accessió d’immoble a immoble. 3. L’accessió de moble a immoble. Especial consideració a les construccions extralimitades o accessió invertida. **ii. l’extinció dels drets reals.** 1. Consideracions generals. 2. La pèrduda de la cosa. 3. La consolidació. 4. La renúncia i l’abandonament. 5. La revocació. 6. L’expropiació forçosa. | 4 (PS) |
|  | **4. LA POSSESSIÓ**  **i. concepte i funcions. ii. els efectes juridics de la possessió.** 1. La protecció possessòria. 2. Efecte legitimador. 3. La possessió com a base de la usucapió. **ii. subjecte. iv. objecte. v. classes de possessió.** 1. Natural i civil. 2. En concepte d’amo i en concepte distint al d’amo. 3. En nom propi i en nom alié. 4. De bona i de mala fe. 5. Mediata i immediata. 6. Justa i injusta. **vi. la copossessió. vii. la possessió civil.líssima. viii. adquisició, conservació i pèrduda de la possessió. ix. pressumpcions possessòries. x. liquidació de l’estat possessori.** 1. Fruits. 2. Despeses i millores. 3. Deteriorament o pèrduda de la cosa. **xi. la tutel.la de la possessió: les accions possessòries. xii. l’eficàcia legitimadora de la possessió: l’article 464 cc.** 1. La regla de l’equivalència de la possessió al títol de l’art. 464.I CC. A) La tesi de l’equivalència com a pressumpció de títol ad usucapionem. B) La tesi de la pressumpció de títol. C) La tesi de l’equivalència com adquisició *a non domino*: la irreivindicabilitat del bé moble. D) La interpretació del Tribunal Suprem. 2. Les regles especials. A) Coses mobles adquirides en venda pública. B) Coses mobles empenyorades en Monts de Pietat. C) Coses mobles comprades en botigues, fires, bosses i mercats. | 5,6 (PS) |
|  | **5. LA USUCAPIÓ**  **i. concepte i classes. ii. fonament de la usucapió. iii. drets susceptibles d’usucapió. iv. pressupòsits de la usucapió.** 1. Possessió en concepte d’amo. 2. Caràcter públic i pacífic de la possessió. 3. Possessió ininterrompuda. **v. tipus d’usucapió: ordinària i extra-ordinària. especial estudi de la usucapió ordinària**. 1. Just títol. 2. Bona fe. 3. El plaç. **vi. còmput de plaços. vii. efectes de la usucapió. viii. usucapió i registre de la propietat.** 1. La usucapió *secundum tabulas*. 2. La usucapió *contra tabulas*. | 6,7 (PS) |
|  | **6. LA PROPIETAT**  **i. concepte i evolució històrica del dret de propietat. ii. la propietat privada a la constitució i al conveni europeu per a la protecció dels drets humans i llibertats fonamentals.** 1. Propietat privada i Constitució econòmica. 2. El dret a la propietat privada. 3. La funció social de la propietat. 4. El contingut essencial de la propietat. 5. La garantia expropiatòria. **iii. l’objecte de la propietat privada. iv. Contingut, límits i limitacions de la propietat privada.** 1. Les facultats del domini: Facultat de gaudi i facultat de disposició. Les prohibicions de disposar. 2. La delimitació física de la propietat privada: extensió vertical i delimitació horitzontal del domini. 3.Les relacions de veïnatge. **v. la protecció de la titularitat dominical.** 1. L’acció reivindicatòria. A) Pressupòsits de l’acció reivindicatòria. a) El domini de l’actor. b) La possessió del demandat. c) La identificació de la finca. B) Efectes de la sentència estimatòria. 2. L’acció declarativa del domini. 3. La terceria de domini. 4. L’anomenada acció publiciana. 5. L’acció negatòria. 6. L’*actio ad exhibendum*. 6. L’acció de delimitació. | 8 (PS) |
|  | **7. LA COMUNITAT DE BÉNS**  **I. Concepte. II. Classes.** **III. Principis rectors de la comunitat de béns. IV. Societat i comunitat. V. La idea de quota. VI. Drets i obligacions dels comuners en relació amb la cosa comuna.** 1. Ús i Disfruit. 2. Despeses de conservació. 3. Administració. 4. Alteració. 5. Defensa de la comunitat. **VI. disposició de quota i disposició de la cosa comuna. VII. extinció de la comunitat: l’acció de divisió de la cosa comuna. VIII. comunitats especials.** | 9 (PS) |
|  | **8. el rÈgim de propieTaT horiTzontal**  **I. concepte. II. Actuació en judici de la comunitat de propietaris. III. La llei de propietat horitzontal i el seu àmbit d’aplicació. IV. El títol constitutiu de la propietat horitzontal.** 1. Concepte i contingut. 2. Legitimació per a l’atorgament del títol constitutiu de la propietat horitzontal. 3. La quota de participació. **V. els estatuts i els reglaments de règim interior de la comunitat de propietaris. VI. Elements comuns i privatius. VII. Contingut de la propietat horitzontal. 1**. Drets i deures dels propietaris. 2. El fons de reserva. 3. L’afecció real de les despeses generals. 4. Obligacions de la comunitat. **VIII. òrgans de govern de la comunitat de propietaris.** 1. La Junta de propietaris. 2. El President i els Vice-presidents. 3. El Secretari i l’Administrador. **IX. els acords de la junta de propietaris. X. la impugnació dels acords. XI. extinció del règim de propietat horitzontal. XII. els complexes immobiliaris privats.** | 10 (PS) |
|  | **9. La propietat intel.lectual**  **I. Introducció. II. Concepte i caràcters. III. Objecte**. 1. L’ originalitat com a pressupost general de protecció. 2. L’originalitat com a paràmetre de medició del contingut protegible. **IV. SUBJECTE.** 1. Autoria individual. 2. Autoria plural: A) Plantejament general. B) Obra en col.laboració. C) Obra col.lectiva. **V. CONTIGUT.** 1. Les facultats morals. A) Enumeració. B) Transmissió i exercici del dret moral després de la mort. 2. Les facultats patrimonials. A) Drets d’explotació. B) Els drets de simple remuneració. **VI. Duració.** 1. Dret d’autor. 2. Altres drets de propietat intel.lectual. **VII. Límits. Contractes.** 1. Tipus de cessió. 2. La cessió de drets. 3. L’autor assalariat i altres normes especials. | 11 (PS) |
|  | **10. LA PROPIETAT DE LES AIGÜES**  **I. Consideracions preliminars. II. Fonts normatives. III. Tipologia dels usos d’aigües públiques: usos comuns i privatius. IV. Drets privatius dels particulars sobre les aigües en atenció a llur origen o naturalesa. V. La clàsula “sense perjudici de tercer” en les concessions o llicències administratives en matèria d’aigües.** | 12 (PS) |
|  | **11. el Dret d’Usdefruit**  **I. Concepte i caràcters. II. Constitució. III. els subjectes.** 1. L’usdefruit en favor d’una pluralitat de persones. 2. Usdefruit en favor de persones jurídiques. **IV. Objecte. V**. **Facultats de l’usufructuari.** 1. Facultat de gaudi. 2. Facultat de disposició. A) Facultat de disposició del dret d’usdefruit. B) Facultat de disposició de la cosa. **VI. Obligacions de l’usufructuari**. 1. Les càrregues de l’usufructuari: formació d’inventari i prestació de fiança 2. Les obligacions simultànies a l’exercici del dret. A) L’obligació de conservar la forma i substància de la cosa. B) L’obligació de cuidar la cosa amb la diligència d’un bon pare de familia. C) L’obligació de pagar contribucions i càrregues. 3. Obligacions d’usufructuari en extingir-se l’usdefruit. **VII. Posició jurídica del nú propietari. VIII. Règim jurídic de determinats usdefruits. VII. L’extinció de l’usdefruit.** 1. Causes. 2. Efectes. | 12 (PS) |
|  | **12. els drets d’ús i habitació. l’aprofitament per torn de béns immobles**  **I. els drets d’ús i habitació. II. l’aprofitament per torn de béns immobles.** 1. Regulació i contingut. 2. Naturalesa jurídica dels drets reconeguts en el rdl 8/2012, de 16 de març. 3. Subjectes. 4. Elements objectius. 5. Duració. 6. Constitució del règim jurídic. 7. Forma i contingut mínim del contracte. 8. Formalització notarial i publicitat registral del contracte. | 13 (PS) |
|  | **13. SERVITUDS**  **I. Concepte i caràcters. II. Subjectes, objecte i forma. III. Classes de servituds**. 1. Predials i personals. 2. Contínues i discontínues. 3. Aparents i no aparents. 4. Possitives i negatives. 5. Legals o forçoses i voluntàries. **IV. Estructura**. 1. Subjectes. 2. Objecte. **V. Modes de constitució.** 1. Constitució legal. 2. Constitució voluntària. A) El negoci constitutiu de la servitud. B) L’autonomia privada i llurs límits en la constitució voluntària de servituds. C) La constitució per signe aparent. 3. L’adquisició de la servitud per usucapió. **VI. Les servituds forçoses o legals. VII. Modificació de la servitud per part de l’amo del predi sirvent VIII. Extinció de les servituds** | 14 (PS) |
|  | **14. ELS CENSOS. EL DRET DE SUPERFÍCIE**  **I. Règim general dels censos.** 1. Concepte i caràcters. 2. Classes: cens consignatiu i reservatiu. 3. L’emfiteusi. **II. El dret de superfície.** 1. Concepte i caràcters. 2. Classes. 3. Règim jurídic del dret de superfície**.** 4. Requeriments per a la inscripció del dret de superfície. **III. La regulació de la superfície urbana. IV. El dret de sobre-elevació i de sub-edificació**. | 15 (PS) |
|  | **Segon quadrimestre** |  |
|  | **15. ELS DRETS REALS DE GARANTIA O DE REALITZACIÓ DE VALOR. L’HIPOTECA IMMOBILIÀRIA (I)**  **I. els drets reals de garantia o de realització de valor**. 1. Concepte i funció. 2. Classes 3. Caràcters. 4. Requeriments comuns de la constitució de la penyora i hipoteca. 5. Prohibició de pacte comissori. **II. L’hipoteca immobiliària. Concepte, caràcters i classes.** 1. Concepte. 2. Caràcters. 3. Funció econòmica de l’hipoteca i Llei de regulació del mercat hipotecari. 4. Classes: A) Hipoteques voluntàries i legals. a) Hipoteques voluntàries. a’) Hipoteca bilateral o convencional. b’) Hipoteca unilateral. b) Hipoteques legals. a’) Hipoteques legals expresses. b’) Hipotecas legals tàcites. B) Hipoteques ordinàries o de tràfec i hipoteques de seguretat. C) L’anomenada hipoteca inversa. **II. Subjectes de la relació jurídic-hipotecària i capacitat per hipotecar.** 2. El creditor hipotecari i el deutor. 2. L’hipotecant deutor i no deutor. 3. El tercer adquirent de finca hipotecada o tercer posseïdor. 4. Pluralitat de creditors i pluralitat de crèdits. 5. Capacitat per constituir l’hipoteca **III.** **Constitució de l’hipoteca i promesa de constituir hipoteca. IV. l’objecte de l’hipoteca i l’extensió objectiva de l’hipoteca**. 1. Béns susceptibles d’hipoteca. 2. Béns que no poden ser hipotecats. 3. L’extensió objetiva de l’hipoteca. A) L’extensió legal de l’hipoteca. B) L’extensió convencional de l’hipoteca. C) L’efecte extensiu de l’hipoteca respecte del tercer posseïdor. **V. Abast de l’hipoteca respecte de la relació obligatòria**. 1. Obligacions garantitzables amb hipoteca. 2. Extensió de l’hipoteca a l’obligació de interessos. **VI. La responsabilitat hipotecària. VII. La distribució de la responsabilitat hipotecària.** 1. Pluralitat d’immobles hipotecats. 2. L’hipoteca de vàries finques en garantia d’un sol crèdit. 3. Divisió de l’immoble hipotecat. L’agrupació de finca hipotecada. **VII. Hipoteca en garantia de determinades obligacions creditícies.** | 1,2,3 (SS) |
|  | **16. L’HIPOTECA IMMOBILIÀRIA (II).**  **I. El contingut del crèdit hipotecari.** 1. Facultats tendents a la conservació de la garantia hipotecària. A) L’acció de devastació o deteriorament. B) El venciment anticipat del crèdit. 2. Facultats del creditor en els procediments concursals. 3. La disposició i cessió del crèdit hipotecari. 4. La subrogació i modificació del prèstec hipotecari. **II. Privilegi i preferència del crèdit hipotecari: prioritat i rang hipotecari. III. L’execució hipotecària.** 1. L’acció personal i l’acció real. 2. Procediment d’execució hipotecària. 3. L’opció pel procés d’execució comú o ordinari. 4. Efectes de la realització de valor del bé hipotecat. **IV. L’extinció i cancelació de l’hipoteca.** | 4,5,6 (SS) |
|  | **17. LA PENYORA ORDINÀRIA. L’ANTICRESI**  **I. La Penyora.** 1. Concepte i característiques. A) El caràcter mobiliari de la penyora. B) El desplaçament possessori. 2. Constitució. 3. Contingut. A) La facultat de retenció. B) La compensació anticrètica. C) La facultat de defensa. D) La facultat de realització de valor o execució de la penyora. 4. Extinció. 5. Penyores especials. A) La penyora irregular. B) Penyora de crèdits. **II. L’anticresi.** 1. Concepte, subjectes i règim. | 6,7,8 (SS) |
|  | **18. L’hipoteca mobiliària i la penyora sense desplaçament**  **I. Introducció. II. Naturalesa jurídica. III. Disposicions comunes. IV. Hipoteca mobiliària.** 1. Concepte i subjectes. 2. Objecte. 3. Constitució. 4. Contingut. 5. Extinció. **V. Penyora sense desplaçament.** 1. Concepte i caràcters. 2. Constitució. 3. Objecte. 4. Contingut. 5. Extinció.  **VI. procediments d’execució.** 1. Execució judicial. A) Procediment executiu ordinari. B) Procediment d’execució directa. 2. Venda extrajudicial. | 9 (SS) |
|  | **19. els Drets d’Adquisició Preferent**  **I. Concepte, caràcters i classes. II. El retracte legal.** 1. Retracte de comuners. 2. Retracte de colindants. 3. Altres retractes legals. **III. els drets d’adquisició preferent en la Legislació d’Arrendaments Rústecs. IV. els drets d’adquisició preferent en la Legislació d’Arrendaments Urbans. V. Tanteigs i Retractes voluntaris. VI. Colisió entre retractes de distinta naturalesa. VII. El dret d’opció.** | 10,11 (SS) |
| 20 | **20. EL DREt ImMOBILIARI REGISTRAL ESPAnyOL**  **I. Introducció: finalitat del registre de la propietat i característiques del sistema registral espanyol. altres sistemes registrals. II. Normes reguladores del sistema immobiliari registral.** 1. Qüestions terminològiques. 2. Antecedents històrics. 3. Legislació hipotecària i Codi civil. **III. La finca en el registre de la propietat: el sistema del full real. IV. El Registre de la Propietat en la seua vessant formal: els llibres del registre. V. El procediment registral immobiliari i els anomenats “principis hipotecaris”.** 1. Fase prèvia a la inscripció. A) La presentació del títol: El principi de rogació. El títol inscribible. L’assentament de presentació i el principi de prioritat. B) La qualificació registral: el principi de legalitat. 2. Fase simultània a la inscripció. A) La inscripció i el tracte succesiu. B) Principi de prioritat. C) Principi d’especialitat. 3. Fase posterior a la inscripció: Efectes derivats de la inscripció. A) Principi de publicitat formal. B) Principi de publicitat material: legitimació, inoponibilitat i fe pública registral (l’anomenat “tercer hipotecari”). **VI. Classes d’assentaments.** 1. L’assentament d’inscripció. En especial, la immatriculació. 2. L’assentament d’anotació preventiva. 3. La nota marginal i les mencions registrals. 4. L’assentament de cancel.lació. **VII. L’adequació del contingut del Registre de la propietat a la realitat física i jurídica.** | 12,13, 14 y 15 (SS) |

**V. METODOLOGIA**

**Exposició de continguts teòrics.** El professor exposarà i explicarà aquells elements fonamentals que han de guiar als estudiants en llur estudi i comprensió de la matèria. L’estudiant, per la seua banda, ha de comprometre’s activament en el procés d’aprenentatge mitjançant la lectura, prèvia a l’explicació del professor, o en classe, en funció de l’organització del temps docent, d’aquells materials, manuals, monografies o texts proporcionats o indicats prèviament.

**Activitats aplicades:** Consistiran en el comentari de sentències, dictàmens, resolució de casos pràctics i de qüestionaris, mitjançant els quals l’estudiant haurà de desenvolupar les competències abans esmentades.

Aquestes activitats es faran com a complement a l’exposició dels coneixements teòrics feta pel professor, sense perjudici que puga ordenar-se la seua realització fora del temps destinat a l’explicació de la matèria. Amb aquestes s’introduirà i habituarà l’estudiant en la utilització d’aquells materials i tècniques pròpies de la disciplina.

**Activitats dirigides:**

1) Preparació d’un treball individual pels alumnes.

PLANIFICACIÓ: Es desenvoluparà al llarg del primer quadrimestre.

Els temes sobre els quals podrà fer-se el treball seran:

— Els complexos immobiliaris privats (tema 8)

— La propietat de les aigües (tema 10)

— Drets d’ús i habitació (tema 12)

— Els censos (tema 14)

Es tracta de fer un treball d’investigació jurisprudencial i doctrinal, a fi d’abordar qüestions especialment controvertides i/o amb particular transcendència pràctica.

Qui estiga interessat a fer-lo, m’ho ha de comunicar, fins al dia 23 d’octubre, perquè conjuntament concretem els punts que s’abordaran i la manera de fer-ho. Els treballs podran lliurar-se, via aula virtual, fins al dia 23 de desembre.

2) Resolució escrita de dos casos pràctics.

PLANIFICACIÓ: Es desenvoluparà al llarg del segon quadrimestre.

**VII.- AVALUACIÓ DE L’APRENENTATGE**

La qualificació final es compon de:

— 30% D’AVALUACIÓ CONTÍNUA. Aquest 30% es distribueix de la manera següent:

— 15% AVALUACIÓ DEL TREBALL INDIVIDUAL REALITZAT.

— 15% AVALUACIÓ DELS CASOS PRÀCTICS RESOLTS (7,5% màxim cada cas)

En l’avaluació contínua no s’obtindrà cap puntuació si no se supera almenys el 40 per cent d’aquesta. En conseqüència, aquells alumnes que no apleguen al 40 per cent (p. ex., 25 o 30 per cent) tindran zero punts d’avaluació continua. S’hi pretén valorar l’avaluació contínua.

— 70 % D’AVALUACIÓ DE CONEIXEMENTS TEÒRICS I PRÀCTICS.

L’avaluació de coneixements es compondrà:

* D’un examen parcial alliberador, que es farà en el període oficial d’exàmens del primer quadrimestre. Comprendrà les lliçons 1 a 14. Si s’aprova el parcial, la matèria resta alliberada tant en primera com en segona convocatòria.
* Una prova final (teoricopràctica) de coneixements, que ha de ser aprovada per a computar. Els alumnes que hagen superat el parcial sols han d’examinar-se de la resta del programa de l’assignatura: Lliçons 15 a 20. Qui no hi haja aprovat el parcial o no s’hi haja presentat ha d’examinar-se de tot el programa de l’assignatura.

**VIII. BIBLIOGRAFIA DE REFERÈNCIA**

— En la Guia docent de l’assignatura Dret Civil III, es facilita una relació de manuals que contenen el programa de l’assignatura. La referència als manuals s’entén feta a la seua última edició.

— Igualment, al llarg del curs s’anirà facilitant bibliografia complementària per a cada tema, i sense perjudici d’això, apunte la següent:

* *Dos ensayos sobre la historia de la propiedad de la tierra,* Peset Reig, M., Editoriales de Derecho Reunidas, 1982.
* *El terrible derecho. Estudios sobre la propiedad privada*, Rodotà, S., Editorial Civitas, 1986.
* *Comunidad de bienes,* Reyes López, M.J. (coordinadora), Editorial Tirant Lo Blanch, 2014.

# *Tanteo y retracto, función social de la propiedad y competencia autonómica (Studia albornotiana)*, Coca Payeras, M., Real Colegio de España, 1988.

## Comentarios a la Ley de Propiedad Intelectual: (Texto refundido, Real Decreto Legislativo 1/1996, de 12 de abril ), Rodriguez Tapia, J.M. (coordinador), Thomson-Civitas, 2009.

Pot resultar útil, igualment, l’ús de les següents bases de dades i planes web:

|  |
| --- |
| **Bases de dades i guies jurídiques:**  [http://www.westlaw.es](http://www.westlaw.es/)  [http://www.tirantonline.com](http://www.tirantonline.com/)  [http://www.iustel.com](http://www.iustel.com/)  [http://www.guiasjuridicas.wolterskluwer.es](http://www.guiasjuridicas.wolterskluwer.es/)  <http://www.iberley.es/temas/>  [http://www.conceptosjuridicos.com](http://www.conceptosjuridicos.com/)  [http://www.enciclopedia-juridica.com](http://www.enciclopedia-juridica.com/) |
| **Normes:**  Diari oficial de la Unió Europea:  <http://eur-lex.europa.eu/JOIndex.do>  BOE  [http://www.boe.es](http://www.boe.es/)  Butlletins autonòmics:  <http://www.boe.es/aeboe/consultas/enlaces/boletines_autonomicos.php>  Butlletins provincials:  <http://www.boe.es/aeboe/consultas/enlaces/boletines_provinciales.php> |
| **Jurisprudència:**  Tribunal Constitucional:  [http://www.tribunalconstitucional.es](http://www.tribunalconstitucional.es/)  Tribunal de Justícia de la Unió Europea  <http://curia.europa.eu/jcms/jcms/j_6/pagina-principal>  Tribunal Suprem: Cendoj  <http://www.poderjudicial.es/search/index.jsp> |